દૂધ-પૌંઆની સાથે રાસ-ગરબાની રમઝટનો ઉત્સવ એટલે શરદ-પૂર્ણિમા. તા.૨૪મી ઓક્ટોબરે શહેરનાં અનેક મંદિરોમાં શરદોત્સવ કે શરદ-પૂર્ણિમા ઉત્સવ થશે. ભાગવત વિદ્યાપીઠ, સોલા ખાતે કલ્પતરુ પ્રાસાદમાં બિરાજેલા શ્રીરસરાજ પ્રભુનો ‘શરદ ઉત્સવ' સાંજે ૫થી ૭ દરમિયાન થશે. સ્વામિનારાયણ મંદિર, નારાયણઘાટ ખાતે રાત્રે ૮.૩૦થી ૧૧.૩૦ દરમિયાન શરદોત્સવ-રાસોત્સવનું આયોજન કરાયું છે. સ્વામિનારાયણ મંદિર-કુમકુમ, મણિનગર ખાતે રાત્રે ૮.૦૦થી શરદપૂર્ણિમાનું વર્ણન કરતાં રાસનાં કીર્તન ગવાશે. ભક્તો રાસ પણ રમશે અને વિશિષ્ટ શણગાર તથા દૂધ-પૌંઆનો થાળ પણ ધરાવાશે. કામેશ્વર મહાદેવ, અંકુર ખાતે રાત્રે ૮થી ૧૦.૩૦ સુધી ભજન અને ગરબાનું આયોજન કરાયું છે..